
 19.5.2016
 BG
 Официален вестник на Европейския съюз
 L 129/20
 РЕШЕНИЕ НА СЪВМЕСТНИЯ КОМИТЕТ НА ЕИП
 No 44/2015
 от 20 март 2015 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2016/727]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 696/2014 на Комисията от 24 юни 2014 г. за изменение на Регламент (ЕО) No 1881/2006 по отношение на максимално допустимите количества ерукова киселина в растителните масла и мазнини и в храните, съдържащи растителни масла и мазнини (1) следва да бъде включен в Споразумението за ЕИП.
 (2)
 Регламент (ЕС) No 1135/2014 на Комисията от 24 октомври 2014 г. за разрешаване на здравна претенция за храни, която се отнася до намаляване на риска от заболяване (2) следва да бъде включен в Споразумението за ЕИП.
 (3)
 Регламент (ЕС) No 1154/2014 на Комисията от 29 октомври 2014 г. относно отказ за разрешаване на някои здравни претенции за храните, различни от претенциите, които се отнасят до намаляване на риска от заболяване и до развитието и здравето на децата (3) следва да бъде включен в Споразумението за ЕИП.
 (4)
 Настоящото решение се отнася до законодателството относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
 (5)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава XII от приложение II към Споразумението за ЕИП се изменя, както следва:
 1.
 В точка 54щщщщ (Регламент (ЕО) No 1881/2006 на Комисията) се добавя следното тире:
 „—
 32014 R 0696: Регламент (ЕС) No 696/2014 на Комисията от 24 юни 2014 г. (ОВ L 184, 25.6.2014 г., стр. 1).“
 2.
 След точка 89 (Регламент за изпълнение (ЕС) No 828/2014 на Комисията) се вмъкват следните точки:
 „90.
 32014 R 1135: Регламент (ЕС) No 1135/2014 на Комисията от 24 октомври 2014 г. за разрешаване на здравна претенция за храни, която се отнася до намаляване на риска от заболяване (ОВ L 307, 28.10.2014 г., стр. 23).
 91.
 32014 R 1154: Регламент (ЕС) No 1154/2014 на Комисията от 29 октомври 2014 г. относно отказ за разрешаване на някои здравни претенции за храните, различни от претенциите, които се отнасят до намаляване на риска от заболяване и до развитието и здравето на децата (ОВ L 309, 30.10.2014 г., стр. 23).“
 Член 2
 Текстовете на регламенти (ЕС) No 696/2014, (ЕС) No 1135/2014 и (ЕС) No 1154/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 21 март 2015 г., при условие че са внесени всички нотификации, предвидени в член 103, параграф 1 от